pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กสร. ปรับ Mindset ข้าราชการ “จิตสำราญสู่งานสัมฤทธิ์”
วันพุธที่ 22 ธันวาคม 2564
กสร. ปรับ Mindset ข้าราชการ “จิตสําราญสู่งานสัมฤทธิ์”
กรมสวัสดิการและคุ้มครองแรงงาน (กสร.) จัดโครงการฝึกอบรมหลักสูตร จิตสําราญสู่งานสัมฤทธิ์ ปั้นข้าราชการกรมสู่การเป็นผู้ให้บริการแก่ประชาชนด้วยจิตบริการที่ดี และปรับทัศนคติเชิงบวกสู่การปฏิบัติงานอย่างเป็นสุขด้วยหลักคุณธรรมและจริยธรรม
นายนิยม สองแก้ว อธิบดีกรมสวัสดิการและคุ้มครองแรงงานกล่าวในฐานะประธานพิธีเปิดโครงการฝึกอบรมหลักสูตร จิตสําราญสู่งานสัมฤทธิ์ ว่า หนึ่งในการเป็นข้าราชการที่ดีต้องมีทัศนคติต่องานบริการเชิงบวก สามารถให้บริการและสร้างความประทับใจต่อผู้รับบริการได้อย่างมีประสิทธิภาพและเป็นที่ยอมรับ และปรับ Mindset เพื่อการสร้างความสมดุลในการดําเนินชีวิตและการทํางานให้มีความสุข ซึ่งจะนําไปสู่การให้บริการแก่ประชาชนผู้มาติดต่อด้วยจิตบริการที่ดีจึงเป็นสิ่งสําคัญในการปฏิบัติงานของข้าราชการกรม กสร. จึงได้จัดโครงการฝึกอบรมหลักสูตร จิตสําราญสู่งานสัมฤทธิ์ เพื่อส่งเสริมค่านิยมที่ดีในการบริการประชาชน เนื่องจากกรมสวัสดิการและคุ้มครองแรงงานเป็นหน่วยงานที่ต้องให้ความช่วยเหลือนายจ้าง ลูกจ้าง และประชาชนผู้มารับบริการให้ได้รับความเท่าเทียมและเป็นธรรมตามกฎหมาย ในการปฏิบัติงานของทุกหน่วยงานนั้น สิ่งสําคัญ คือ บทบาทหน้าที่ในการเป็นผู้ให้บริการแก่ประชาชนด้วยจิตบริการที่ดี (Service Mind) เพื่อให้ข้าราชการกรมได้เสริมสร้างความรู้ ความเข้าใจหลักการให้บริการด้วยจิตบริการ มีทัศนคติต่องานบริการเชิงบวก สามารถให้บริการและสร้างความประทับใจต่อผู้รับบริการได้อย่างมีประสิทธิภาพและเป็นที่ยอมรับ ลดการถูกกล่าวหาร้องเรียนในเรื่องการให้บริการ ส่งผลต่อภาพลักษณ์ที่ดีขององค์กร สามารถปรับเปลี่ยนวิธีคิด (Mindset) เพื่อการสร้างความสมดุลในการดําเนินชีวิตและการทํางานให้มีความสุข รวมทั้งสามารถปฏิบัติงานให้บรรลุผลสัมฤทธิ์และทันต่อสถานการณ์พร้อมรับมือกับการเปลี่ยนแปลงอยู่เสมอ
อธิบดี กสร.กล่าวเพิ่มเติมว่า ผู้เข้ารับการอบรมประกอบด้วย ข้าราชการตําแหน่งประเภทวิชาการ ระดับปฏิบัติการ สังกัดส่วนกลางและส่วนภูมิภาค จํานวน 110 คน ระยะเวลาการฝึกอบรม จํานวน 3 วัน ระหว่างวันที่ 22 - 24 ธันวาคม 2564 โดยให้ผู้เข้ารับการฝึกอบรมสังกัดส่วนกลางเข้ารับการฝึกอบรมณกรมสวัสดิการและคุ้มครองแรงงาน และผู้เข้ารับการฝึกอบรมสังกัดส่วนภูมิภาค เข้ารับการฝึกอบรมรูปแบบออนไลน์ผ่านวีดิทัศน์ทางไกล(Video Conference)ณหน่วยงานต้นสังกัดหรือสถานที่อื่น ที่มีความเหมาะสม โดยมุ่งหวังว่าผู้เข้ารับการอบรมจะได้รับการเสริมสร้างความรู้ ความเข้าใจหลักการให้บริการด้วยจิตบริการ มีทัศนคติต่องานบริการเชิงบวก สามารถให้บริการและสร้างความประทับใจต่อผู้รับบริการได้อย่างมีประสิทธิภาพและเป็นที่ยอมรับ สามารถปรับวิธีคิด (Mindset) เพื่อการดําเนินชีวิตและทํางานอย่างมีความสุข และมุ่งเน้นผลสัมฤทธิ์ของงาน โดยยึดหลักคุณธรรมและจริยธรรม
รัฐบาลไทย-ข่าวทำเนียบรัฐบาล-รมช.สาธิต เร่งรัดฉีดวัคซีนในจังหวัดระยองให้ได้ ร้อยละ 80 สร้างความปลอดภัยก่อนเปิดรับนักท่องเที่ยว
วันเสาร์ที่ 30 ตุลาคม 2564
รมช.สาธิต เร่งรัดฉีดวัคซีนในจังหวัดระยองให้ได้ ร้อยละ 80 สร้างความปลอดภัยก่อนเปิดรับนักท่องเที่ยว
รัฐมนตรีช่วยว่าการกระทรวงสาธารณสุข ลงพื้นที่ ตําบลเพ จังหวัดระยอง เร่งฉีดวัคซีนโควิด 19 ให้ครอบคลุมถึงร้อยละ 80 พร้อมตรวจคัดกรอง ATK  กว่า 1,000 คน สร้างความปลอดภัย ก่อนเปิดรับนักท่องเที่ยว
วันนี้ (30 ตุลาคม 2564) ที่ตลาด 100 เสา ตําบลเพ อําเภอบ้านเพ จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ตรวจเยี่ยมการฉีดวัคซีนโควิด 19 และตรวจคัดกรองหาเชื้อด้วยชุดตรวจATKในกลุ่มเสี่ยง 608 ผู้ประกอบการร้านค้า และแรงงานต่างด้าวในพื้นที่ และกล่าวว่า ตําบลเพ จังหวัดระยอง มีท่าเทียบเรือโดยสารเพื่อเดินทางไปยังเกาะเสม็ด ซึ่งเป็นหนึ่งในสถานที่ท่องเที่ยวสําคัญที่จะเปิดรับนักท่องเที่ยว 1 พฤศจิกายนนี้ คาดว่าตําบลเพ จะมีประชาชนและนักท่องเที่ยว โดยเฉพาะชาวต่างชาติที่ผ่านการฉีดวัคซีนและตรวจคัดกรองจากโครงการแซนด์บอกซ์แล้ว เข้าพื้นที่จํานวนมาก กระทรวงสาธารณสุขจึงได้เตรียมความพร้อม โดยเร่งฉีดวัคซีนให้ครอบคลุมประชากรให้ได้ ร้อยละ 80 โดยเร็วที่สุด เพื่อสร้างความปลอดภัย และสร้างความเชื่อมั่นให้แก่นักท่องเที่ยวและประชาชนในพื้นที่
โดยในวันนี้ สํานักงานสาธารณสุขจังหวัดระยองได้ร่วมกับหน่วยงานในพื้นที่ อาทิ องค์การบริหารส่วนจังหวัดระยอง องค์การบริหารส่วนตําบลเพ กรมการปกครองอําเภอเมืองระยอง เทศบาลตําบลบ้านเพ รพ.สต.เพและอสม.เป็นต้น จัดบริการฉีดวัคซีนให้แก่ประชาชน โดยเฉพาะกลุ่มเสี่ยง 608,ผู้ประกอบการร้านค้า,แรงงานต่างด้าวรวมกว่า 1,000 คน พร้อมจัดบริการจุดตรวจคัดกรองหาเชื้อโควิด ให้แก่ผู้ประกอบการร้านค้าตลาด 100 เสา และประชาชนที่มีความประสงค์ตรวจเข้ารับการตรวจ
“ขอขอบคุณทุกฝ่ายที่ร่วมกันขับเคลื่อนงานป้องกันควบคุมโรค ควบคู่ไปกับการฉีดวัคซีน สร้างความปลอดภัย ลดการป่วยหนัก และเสียชีวิต แก่ประชาชนในจังหวัดระยอง ซึ่งวัคซีนเป็นเครื่องมือสําคัญที่จะช่วยให้เดินหน้าไปสู่ภาวะปกติ ทั้งการเปิดกิจการ สถานประกอบการ ค้าขาย ทํามาหากิน ประกอบอาชีพ สร้างรายได้และขอเชิญชวนผู้ที่ยังไม่ได้รับการฉีดวัคซีนโดยเฉพาะกลุ่ม 608 เข้ารับการฉีดให้มากที่สุด”ดร.สาธิต กล่าว
สําหรับภาพรวมการฉีดวัคซีนในจังหวัดระยอง ขณะนี้เข็มที่ 1 ฉีดได้ร้อยละ 60.8 เข็มที่ 2 ฉีดได้ร้อยละ 45.25 และกําลังทยอยฉีดกระตุ้นเข็มที่ 3 ให้ผู้ที่ได้รับวัคซีนซิโนแวค 2 เข็มแรก
******************************** 30 ตุลาคม 2564
รัฐบาลไทย-ข่าวทำเนียบรัฐบาล-กระทรวงยุติธรรม ประชุมเร่งรัดการเบิกจ่ายเงินช่วยเหลือเยียวยาผู้เสียหายและจำเลยในคดีอาญา ผ่านระบบการประชุมทางไกล (Video Conference)
วันเสาร์ที่ 24 กรกฎาคม 2564
กระทรวงยุติธรรม ประชุมเร่งรัดการเบิกจ่ายเงินช่วยเหลือเยียวยาผู้เสียหายและจําเลยในคดีอาญา ผ่านระบบการประชุมทางไกล (Video Conference)
กระทรวงยุติธรรม ประชุมเร่งรัดการเบิกจ่ายเงินช่วยเหลือเยียวยาผู้เสียหายและจําเลยในคดีอาญา ร่วมกับสํานักงานยุติธรรมจังหวัด ๗๖ จังหวัด
ในวันศุกร์ที่ ๒๓ กรกฎาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฎ์ วิศิษฏ์สรอรรถ ปลัดกระทรวงยุคิธรรม เป็นประธานการประชุมเร่งรัดการเบิกจ่ายเงินช่วยเหลือเยียวยาผู้เสียหายและจําเลยในคดีอาญา ร่วมกับสํานักงานยุติธรรมจังหวัด ๗๖ จังหวัด ผ่านระบบการประชุมทางไกล (Video Conference) โดยมีนายวัลลภ นาคบัว รองปลัดกระทรวงยุติธรรม นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา ผู้แทนจากสํานักงานยุติธรรมจังหวัด ๗๖ จังหวัด และเจ้าหน้าที่ที่เกี่ยวข้อง เข้าร่วมการประชุมฯ
โดยที่ประชุมได้รายงานผลการเบิกจ่ายเงินเยียวยาผู้เสียหายและจําเลยในคดีอาญา ปีงบประมาณ ๒๕๖๔ ซึ่งเบิกจ่ายไปแล้วกว่า ๕,๔๐๘ ราย คิดเป็น ๖๒.๐๒% คงเหลืออีก ๓,๔๖๒ ราย คิดเป็น ๓๗.๙๘% และได้ติดตามการช่วยเหลือเยียวยาจําเลยในคดีอาญาหรือ "แพะ" ย้อนหลัง ๑ ปี จํานวน ๔๑๑ ราย ซึ่งติดตามไปแล้วกว่า ๘๙ ราย ใน ๑๓ จังหวัด ได้แก่ กรุงเทพมหานคร ชัยนาท ชุมพร เชียงใหม่ ปราจีนบุรี พังงา พิษณุโลก ราชบุรี สมุทรสาคร สุรินทร์ ศรีสะเกษ ขอนแก่น เพชรบูรณ์ ขณะนี้อยู่ระหว่างการติดตามตัวอีก ๓๒๒ ราย นอกจากนี้ในส่วนของจําเลยที่ย้ายภูมิลําเนาไปอยู่ที่จังหวัดอื่นสามารถดําเนินการประสานเพื่อแจ้งสิทธิ์และสามารถยื่นผ่านที่สํานักงานยุติธรรมจังหวัดใกล้บ้านได้ ทั้งนี้ประธานได้เน้นย้ําให้ผู้ที่เกี่ยวข้องกํากับดูแลอย่างใกล้ชิด และรายงานข้อมูลความคืบหน้ามาที่กองประสานราชการยุติธรรมจังหวัด เพื่อให้การช่วยเหลือเยียวยาผู้เสียหายและจําเลยในคดีอาญา บรรลุเป้าหมายที่วางไว้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-เห็นชอบจัดหายารักษาโควิด-19 พร้อมกรอบวงเงิน 3,995 ล้านบาท
วันพุธที่ 20 กรกฎาคม 2565
เห็นชอบจัดหายารักษาโควิด-19 พร้อมกรอบวงเงิน 3,995 ล้านบาท
วันอังคารที่ 19 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมพร้อมด้านยาและเวชภัณฑ์เพื่อดูแลสุขภาพประชาชน โดยเห็นชอบโครงการจัดหายารักษาผู้ป่วยโควิด-19 พร้อมกรอบวงเงิน 3,995 ล้านบาท ระยะเวลาดําเนินการ 3 เดือน คือ ก.ค.-ก.ย.65 สําหรับจัดซื้อยาฟาวิพิราเวียร์ และโมลนูพิราเวียร์ เฉลี่ย 27 ล้านเม็ด/เดือน และ เรมเดซิเวียร์ 57,000 ขวด/เดือน รวมถึงเป็นค่ายาและเวชภัณฑ์ที่ใช้ในช่วงเดือน มี.ค.-มิ.ย. ที่ผ่านมา ได้แก่ ยาฟาวิพิราเวียร์ และโมลนูพิราเวียร์ จํานวน 165 ล้านเม็ด และค่าชุดตรวจ ATK จํานวน 1 ล้านชุดด้วย เพื่อให้มียาและเวชภัณฑ์เพียงพอในการดูแลผู้ติดเชื้อโควิด-19 อย่างต่อเนื่อง อย่างไรก็ตาม แพทย์จะพิจารณาให้ยาฟาวิพิราเวียร์แก่ผู้ป่วยเพียงบางรายตามความจําเป็น เนื่องจากเป็นยาที่มีข้อควรระวังและผลข้างเคียงค่อนข้างมากไม่จําเป็นในผูละือน คือ ก ผําเภอ เกครื่องนุ่งห่มไทย 410 ล้านดอลลาร์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.มอบโล่ NCD Clinic Plus Award ให้ 9 โรงพยาบาล ผลงานดีเด่นระดับประเทศ
วันพุธที่ 8 ธันวาคม 2564
สธ.มอบโล่ NCD Clinic Plus Award ให้ 9 โรงพยาบาล ผลงานดีเด่นระดับประเทศ
กระทรวงสาธารณสุข มอบโล่รางวัล NCD Clinic Plus Award แก่ 9 โรงพยาบาล ที่มีผลงานการพัฒนาคุณภาพบริการคลินิกโรคไม่ติดต่อดีเด่นระดับประเทศ
กระทรวงสาธารณสุข มอบโล่รางวัลNCD Clinic Plus Award แก่ 9 โรงพยาบาล ที่มีผลงานการพัฒนาคุณภาพบริการคลินิกโรคไม่ติดต่อดีเด่นระดับประเทศ
วันนี้ (8 ธันวาคม 2564) ที่กระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวภายหลัง การมอบโล่รางวัล NCD Clinic Plus Awards ผลงานดีเด่นระดับประเทศปี 2564 ในการประชุมผู้บริหารระดับสูงกระทรวงสาธารณสุข ว่า กระทรวงสาธารณสุขตระหนักและให้ความสําคัญกับโรคไม่ติดต่อ เนื่องจากเป็นปัญหาสุขภาพลําดับต้น ๆ ของประเทศ โดยเฉพาะโรคเบาหวาน และความดันโลหิตสูงที่มีแนวโน้มเพิ่มสูงขึ้นอย่างต่อเนื่อง จากข้อมูลการสํารวจสุขภาพคนไทยโดยการตรวจร่างกายครั้งที่ 6 พบว่า ประเทศไทยมีผู้ป่วยโรคความดันโลหิตสูงประมาณ 14 ล้านคน หรือคิดเป็น 1 ใน 4 ของคนไทยในจํานวนนี้ 48.8% ไม่ทราบว่าตนเองป่วย ส่วนผู้ป่วยโรคเบาหวานมีจํานวน 5 ล้านคน โดย 30.6% ไม่ทราบว่าตนเองเป็นเบาหวานมาก่อน และมีผู้ป่วยเพียง 26.3% ที่สามารถควบคุมสภาวะของโรคได้ นอกจากนี้ผู้ป่วยโรค NCD ยังเป็นกลุ่มเสี่ยงที่จะเกิดความรุนแรงและเสียชีวิตเมื่อมีการติดเชื้อโควิด 19 อีกด้วย ดังนั้นการประเมิน คุณภาพบริการคลินิกโรคไม่ติดต่อ ซึ่งประกอบด้วย ทิศทางและนโยบาย ระบบสารสนเทศ การปรับระบบ กระบวนการบริการ ระบบสนับสนุนการจัดการตนเอง ระบบสนับสนุนการตัดสินใจ การจัดบริการเชื่อมโยงเครือข่ายสุขภาพชุมชนในการดูแลกลุ่มเสี่ยง จะช่วยพัฒนาคุณภาพบริการในสถานพยาบาลในการจัดการโรคไม่ติดต่อได้อย่างมีประสิทธิภาพ ช่วยให้ผู้ป่วยมีคุณภาพชีวิตที่ดีขึ้น
“ขอแสดงความยินดีกับทุกโรงพยาบาลที่ได้รับโล่รางวัลNCD Clinic Plus Award ผลงานดีเด่นระดับประเทศ ปี 2564 ถือเป็นขวัญกําลังใจของผู้ปฏิบัติงาน และเชิดชูเกียรติของโรงพยาบาลที่มีรูปแบบการดําเนินงานที่เป็นเลิศ เป็นต้นแบบให้กับโรงพยาบาลอื่น ๆ นํามาปรับใช้ให้เหมาะสมกับบริบทของพื้นที่ และเป็นกําลังใจให้กับโรงพยาบาลทุกแห่งแม้จะไม่ได้รางวัล จงมุ่งมั่นพัฒนางานเพื่อประชาชนคนไทยต่อไป” นายอนุทินกล่าว
ทั้งนี้ ในปี 2564 มีโรงพยาบาลที่เข้าร่วมการประเมินคุณภาพNCD Clinic Plus Award จํานวน 986 แห่ง ผ่านเกณฑ์การประเมิน 597 แห่ง และผ่านการคัดเลือกเป็นตัวแทนเขตสุขภาพ 36 แห่ง เพื่อเข้ารับการคัดเลือกผลงานดีเด่นระดับประเทศ โดยรางวัล NCD Clinic Plus Awards ผลงานดีเด่นระดับประเทศ ปี 2564 แบ่งออกเป็น 3 ประเภท คือโรงพยาบาลขนาดใหญ่รางวัลชนะเลิศ ได้แก่ โรงพยาบาลสวรรค์ประชารักษ์ จังหวัดนครสวรรค์, รองชนะเลิศอันดับหนึ่ง โรงพยาบาลสมเด็จพระเจ้าตากสินมหาราช จังหวัดตาก และรองชนะเลิศอันดับสอง โรงพยาบาลสิชล จังหวัดนครศรีธรรมราชโรงพยาบาลขนาดกลางชนะเลิศ ได้แก่ โรงพยาบาลชุมแสง จังหวัดนครสวรรค์ รองชนะเลิศอันดับหนึ่ง โรงพยาบาลคูเมือง จังหวัดบุรีรัมย์ และรองชนะเลิศอันดับสองโรงพยาบาลท่าแซะ จังหวัดชุมพร และโรงพยาบาลขนาดเล็กรางวัลชนะเลิศ ได้แก่ โรงพยาบาลแสวงหา จังหวัดอ่างทอง, รองชนะเลิศอันดับหนึ่ง โรงพยาบาลละแม จังหวัดชุมพร และรองชนะเลิศอันดับสอง โรงพยาบาลโพนสวรรค์จังหวัดนครพนม
********************************** 8 ธันวาคม 2564
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 11 กันยายน 2564​ พบพนักงานติดเชื้อไวรัส COVID-19 จำนวน​ 9 ราย
วันเสาร์ที่ 11 กันยายน 2564
ประกาศ ขสมก. ประจําวันที่ 11 กันยายน 2564​ พบพนักงานติดเชื้อไวรัส COVID-19 จํานวน​ 9 ราย
ประกาศ ขสมก. ประจําวันที่ 11 กันยายน 2564​ พบพนักงานติดเชื้อไวรัส COVID-19 จํานวน​ 9 ราย
1) พนักงานเก็บค่าโดยสารรถธรรมดา สาย 71 เพศหญิง อายุ 57 ปี
2) พนักงานเก็บค่าโดยสารรถธรรมดา สาย 25 เพศหญิง อายุ 58 ปี
3) พนักงานธุรการจ่ายงาน สาย 70 เพศชาย อายุ 55 ปี
4) พนักงานสื่อสาร ระดับ 2 กลุ่มงานบริหารงานทั่วไป เขตการเดินรถที่ 5 เพศหญิง อายุ 46 ปี
5) พนักงานการเงินค่าโดยสาร ระดับ 4 อู่มีนบุรี เขตการเดินรถที่ 2 เพศหญิง อายุ 54 ปี
6) พนักงานเก็บค่าโดยสารรถธรรมดา สาย 62 เพศชาย อายุ 53 ปี
7) พนักงานเก็บค่าโดยสารรถปรับอากาศ สาย 168 เพศหญิง อายุ 52 ปี
8) พนักงานเก็บค่าโดยสารรถธรรมดา สาย 96 เพศหญิง อายุ 23 ปี
9) พนักงานขับรถโดยสารธรรมดา สาย 96 เพศชาย อายุ 52 ปี
รัฐบาลไทย-ข่าวทำเนียบรัฐบาล-ครม.ผ่านร่าง พ.ร.บ.การจัดทำประมวลกฎหมาย เพื่อรวบรวมกฎหมายเกี่ยวเนื่องกันให้เป็นระบบประชาชนเข้าถึงโดยสะดวกปฏิบัติตามได้ถูกต้อง
วันอังคารที่ 5 กรกฎาคม 2565
ครม.ผ่านร่าง พ.ร.บ.การจัดทําประมวลกฎหมาย เพื่อรวบรวมกฎหมายเกี่ยวเนื่องกันให้เป็นระบบประชาชนเข้าถึงโดยสะดวกปฏิบัติตามได้ถูกต้อง
ครม.ผ่านร่าง พ.ร.บ.การจัดทําประมวลกฎหมาย เพื่อรวบรวมกฎหมายเกี่ยวเนื่องกันให้เป็นระบบประชาชนเข้าถึงโดยสะดวกปฏิบัติตามได้ถูกต้อง
น.ส.ไตรศุลี ไตรสรณกุล รองโฆษกประจําสํานักนายกรัฐนตรี กล่าวว่า ที่ประชุมคณะรัฐมนรี (ครม.) วันที่ 5 ก.ค. 2565 ได้เห็นชอบร่างพระราชบัญญัติ(พ.ร.บ.) การจัดทําประมวลกฎหมายและกฎเพื่อให้ประชาชนเข้าถึงโดยสะดวก พ.ศ.....โดยมีสาระสําคัญ เป็นการกําหนดหลักเกณฑ์และวิธีการจัดทําประมวลกฎหมายและกฎ มีวัตถุประสงค์เพื่อรวบรวมกฎหมายและกฎในเรื่องเดียวกัน เกี่ยวข้อง หรือเกี่ยวเนื่องกันเข้าไว้ด้วยกัน จัดทําหมวดหมู่บทบัญญัติให้เชื่อมโยงกันอย่างเป็นระบบและเป็นเหตุเป็นผล โดยไม่มีการแก้ไขหลักการ เนื้อความ หรือสาระสําคัญเดิม และใช้บังคับแทนกฎหมายและกฎที่นํามารวบรวมนั้น
ทั้งนี้ เพื่อให้ประชาชนเข้าถึงตัวบทกฎหมายต่างๆ ได้โดยสะดวกและสามารถเข้าใจกฎหมายได้ง่ายเพื่อปฏิบัติตามกฎหมายได้อย่างถูกต้อง
โดยกําหนดให้มีคณะกรรมการเพื่อปฏิบัติหน้าที่ตามกฎหมายรวม 3 คณะ 1)คณะกรรมการนโยบายการจัดทําประมวลกฎหมายและกฎ ซึ่งมีอํานาจหน้าที่ทําแผนงานหรือโครงการเกี่ยวกับการรวบรวมกฎหมายและการจัดทําประมวลกฎหมายและกฎ รวมทั้งกําหนดหลักเกณฑ์ วิธีการและขอบเขตของเนื้อหาในการรวมรวม ตลอดจนพิจารณาเห็นชอบร่างประมวลกฎหมายและกฎที่ดําเนินการแล้วเสร็จเพื่อนําเสนอต่อ ครม.
2) คณะกรรมการรวบรวมกฎหมายคณะหนึ่งหรือหลายคณะ ซึ่งคณะกรรมการนโยบายฯ แต่งตั้ง มีอํานาจและหน้าที่ในการตรวจสอบ ศึกษาและวิเคราะห์กฎหมายหรือกฎที่เป็นเรื่องเดียวกัน เกี่ยวข้อง หรือเกี่ยวเนื่องกันเพื่อดําเนินการรวบรวมไว้ในแหล่งเดียวกัน
3) คณะกรรมการจัดทําประมวลกฎหมายและกฎคณะหนึ่งหรือหลายคณะ ซึ่งคณะกรรมการนโยบายฯ แต่งตั้ง มีอํานาจและหน้าที่ในการกําหนดขอบเขตเนื้อหาของประมวลกฎหมายและกฎเสนอต่อคณะกรรมการนโยบายฯ เพื่อพิจารณาเห็นชอบ และจัดทําประมวลกฎหมายและกฎตามขอบเขตเนื้อหาที่คณะกรรมการเห็นชอบ
สําหรับขั้นตอนดําเนินการ เมื่อคณะกรรมการนโยบายเห็นชอบกับร่างประมวลกฎหมายและกฎดังกล่าวให้เสนอร่างพระราชกฤฎีกาให้ใช้ประมวลกฎหมายและกฎต่อ ครม. เพื่อให้ความเห็นชอบ แล้วจึงเสนอต่อสภาผู้แทนราษฎร เพื่อให้ความเห็นชอบกับร่างพระราชกฤษฎีกาให้ใช้ประมวลกฎหมายและกฎต่อไป และเมื่อประกาศในราชกิจจานุเบกษาแล้ว ให้ใช้บังคับได้ โดยมีผลเป็นการยกเลิกบทบัญญัติของกฎหมายและกฎที่นํามารวบรวมในประมวลกฎหมายและกฎนั้น
รัฐบาลไทย-ข่าวทำเนียบรัฐบาล-Cabinet approves measures to attract high-potential foreign residents
วันอังคารที่ 14 กันยายน 2564
Cabinet approves measures to attract high-potential foreign residents
Cabinet approves measures to attract high-potential foreign residents
September 13, 2021, at the Government House,Government Spokesperson Thanakorn Wangboonkongchana disclosed that the cabinet, in its meeting today, approved in principle investment and economic stimulus measures to attract long-term stay of high-potential foreigners. Target groups are: 1) affluent global citizens; 2) foreign retirees; 3) remote workers who want to be based in Thailand; and 4) talents.
The measures approved by the cabinet include:
Long-term resident visa: A new type of visa exclusively granted tohigh-potential foreigner groups. A number of privileges will be given, including, among others, exemption for holders ofLong-term resident visa andSmart visas not having to submit a written notice to the authority if their stay exceeds 90 days.
Amendment of related laws or regulations: Such as law related to land ownership, permission for aliens to work for both domestic-based and foreign-based employers, exemption on the regulation prescribing a ratio of four Thai employees for every foreign national employee, tax and customs exemption, etc.
The cabinet assigned Office of National Economic and Social Development Council (NESDC) to liaise with Office of the Board of Investment, Ministry of Interior, Ministry of Labor, the Royal Thai Police, and Ministry of Finance to proceed with the necessities.
According to NESDC, the implementation period of these measures would be 5 fiscal years (2022-2026), during which approximately 1 million foreign residents are expected, with the cash flow of 1 trillion Baht in the economic system, an increase of domestic investment by 800 billion Baht, and 270 billion Baht of tax collection. These measures will also supply Thailand with adequate number of talents for targeted business sectors identified in the Master Plan under the National Strategy (2018-2037), i.e., future industries and services, infrastructure, logistic system, and digital.
The cabinet also approved NRSDC’s proposal to evaluate overall achievement of the measures every 5 years. Tax and land ownership privileges will also be put to an end in 5 years after the effective date. However, if, based on the assessment, the measures prove beneficial to the country, extension may be considered as appropriate.
รัฐบาลไทย-ข่าวทำเนียบรัฐบาล-ผู้ประกันตนป่วยโควิด-19 ขอรับ “ค่าทดแทนการขาดรายได้” ได้
วันอังคารที่ 26 เมษายน 2565
ผู้ประกันตนป่วยโควิด-19 ขอรับ “ค่าทดแทนการขาดรายได้” ได้
วันอังคารที่ 26 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
ผู้ประกันตนในระบบประกันสังคมทุกมาตราที่ป่วยด้วยโรคโควิด-19 สามารถขอรับค่าทดแทนการขาดรายได้ ได้ที่สํานักงานประกันสังคม โดยใช้ใบรับรองแพทย์เป็นหลักฐาน สําหรับผู้ประกันตน ม.33 ได้รับค่าจ้างจากนายจ้างตามปกติในการลางาน 30 วันแรก วันที่ 31 เป็นต้นไป ขอรับเงินทดแทนได้ร้อยละ 50 ของค่าจ้าง สูงสุด 15,000 บาท ม.39 ขอรับเงินทดแทนได้ร้อยละ 50 โดยคํานวณจากฐานค่าจ้างอยู่ที่ 4,800 บาท และ ม.40 ที่รักษาแบบผู้ป่วยใน ขอรับได้วันละ 300 บาท รักษาตัวที่บ้าน 3 วันขึ้นไป วันละ 200 บาท แต่หากไม่ได้รักษาแบบผู้ป่วยในหรือไม่ได้กักตัว เฉพาะทางเลือกที่ 1 และ 2 ขอรับได้ครั้งละ 50 บาท สอบถามเพิ่มเติมได้ที่สายด่วนประกันสังคม โทร 1506 หรือ ไลน์ @ssothai ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ วธ. เป็นประธานเปิดโครงการอบรมหลักสูตรผู้สนับสนุนผู้ตรวจราชการกระทรวงวัฒนธรรม มืออาชีพ ประจำปีงบประมาณ พ.ศ. ๒๕๖๔
วันอังคารที่ 29 มิถุนายน 2564
หัวหน้าผู้ตรวจราชการ วธ. เป็นประธานเปิดโครงการอบรมหลักสูตรผู้สนับสนุนผู้ตรวจราชการกระทรวงวัฒนธรรม มืออาชีพ ประจําปีงบประมาณ พ.ศ. ๒๕๖๔
เปิดโครงการอบรมหลักสูตรผู้สนับสนุนผู้ตรวจราชการกระทรวงวัฒนธรรม มืออาชีพ (สํานักงานวัฒนธรรมจังหวัดทั่วประเทศ และกองตรวจราชการ สํานักงานปลัดกระทรวงวัฒนธรรม) ประจําปีงบประมาณ พ.ศ. ๒๕๖๔ ผ่านระบบ Zoom Meeting
วันที่ ๒๙ มิถุนายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร มอบหมายให้ นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม เป็นประธานเปิดโครงการอบรมหลักสูตรผู้สนับสนุนผู้ตรวจราชการกระทรวงวัฒนธรรม มืออาชีพ (สํานักงานวัฒนธรรมจังหวัดทั่วประเทศ และกองตรวจราชการ สํานักงานปลัดกระทรวงวัฒนธรรม) ประจําปีงบประมาณ พ.ศ. ๒๕๖๔ ผ่านระบบ Zoom Meeting ไปยังสํานักงานวัฒนธรรมจังหวัดทั่วประเทศ โดยมีผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม ณ ห้องประชุม ชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-มท.1 เผย “นายก” ห่วง ปชช. สัญจรทางบกและน้ำช่วงฤดูฝน สั่งการจนท.เตรียมพร้อม 24 ชม.
วันศุกร์ที่ 20 พฤษภาคม 2565
มท.1 เผย “นายก” ห่วง ปชช. สัญจรทางบกและน้ําช่วงฤดูฝน สั่งการจนท.เตรียมพร้อม 24 ชม.
มท.1 เผย “นายก” ห่วง ปชช. สัญจรทางบกและน้ําช่วงฤดูฝน สั่งการจนท.เตรียมพร้อม 24 ชม.
วันนี้ (20 พ.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า พลเอก ประยุทธ์ จันทร์โอชา นายกรัฐมนตรี มีความห่วงใยในความปลอดภัยของพี่น้องประชาชนจากสถานการณ์อุทกภัย ในช่วงฤดูฝน ปี 2565 โดยเฉพาะอย่างยิ่งในด้านการคมนาคมสัญจร ทั้งทางบก และทางน้ํา พร้อมทั้งได้สั่งการให้บูรณาการทุกหน่วยงานเตรียมความพร้อมรับสถานการณ์และเมื่อเกิดอุทกภัยให้เร่งช่วยเหลือเพื่อบรรเทาความเดือดร้อนของประชาชนโดยเร็ว
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ได้สั่งการให้ผู้ว่าราชการจังหวัดในฐานะผู้อํานวยการกองอํานวยการป้องกันและบรรเทาสาธารณภัยจังหวัดมอบหมายให้กองอํานวยการป้องกันและบรรเทาสาธารณภัยทุกระดับ เตรียมความพร้อมกําลังเจ้าหน้าที่ เครื่องจักรกลสาธารณภัย ให้พร้อมช่วยเหลือประชาชนตามแผนเผชิญเหตุอุทกภัย ทั้งการกําจัดวัชพืช จัดเก็บขยะตามเส้นทางน้ํา การพร่องน้ําในแหล่งน้ํา การเร่งระบายน้ํา/การเปิดทางน้ําออกจากพื้นที่ชุมชนที่ประสบปัญหาน้ําท่วม และการระบายน้ําส่งน้ําไปกักเก็บในแหล่งน้ําที่มีปริมาณน้ําน้อย พร้อมทั้งกําชับให้ตรวจสอบ ปรับปรุง กําหนดมาตรการแก้ไขปัญหา/โครงการที่ส่งผลกระทบต่อปัญหาการระบายน้ําในช่วงที่มีฝนตกหนัก โดยจัดเจ้าหน้าที่อํานวยความสะดวกการจราจร ติดตั้งป้าย/สัญญาณจราจรให้ชัดเจน เพื่อแจ้งเตือนประชาชนใช้ความระมัดระวังหรือหลีกเลี้ยงเส้นทางดังกล่าว และประชาสัมพันธ์แผนที่เส้นทางน้ําของอําเภอ และจังหวัด ควบคู่ไปกับการสร้างความเข้าใจกับประชาชนถึงแผนการบริหารจัดการน้ําในระดับพื้นที่ ทั้งนี้ เมื่อมีประกาศแจ้งเตือนสถานการณ์คลื่นลมแรงในทะเล ให้ประสานการปฏิบัติกับหน่วยงานของกรมเจ้าท่า กองทัพเรือ ตํารวจน้ําในพื้นที่ นําเรือเข้าที่กําบัง และห้ามเดินเรือช่วงที่มีคลื่นลมแรงโดยเด็ดขาด หากพบว่ามีเรือขนาดเล็กอยู่ในพื้นที่นอกชายฝั่งที่อาจจะเป็นอันตรายให้เร่งนําเรือดังกล่าวกลับเข้าฝั่งเพื่อให้เกิดความปลอดภัย และสําหรับในด้านการฟื้นฟู เมื่อสถานการณ์อุทกภัยในพื้นที่คลี่คลาย ให้เร่งสํารวจผลกระทบ ความเสียหายในด้านต่าง ๆ ตลอดจนให้ความช่วยเหลือ เยียวยา ตามกฎหมาย ระเบียบ และหลักเกณฑ์ที่เกี่ยวข้องโดยเร็ว
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทยมีความห่วงใยพี่น้องประชาชนทุกภูมิภาคของประเทศในช่วงฤดูฝนนี้ โดยให้ความสําคัญกับความปลอดภัยของพี่น้องประชาชนทุกคน ทุกครัวเรือน ไม่ให้ได้รับอันตรายจากสถานการณ์ฯ และเร่งบรรเทาความเดือดร้อนเพื่อลดผลกระทบจากสถานการณ์ โดยเฉพาะพื้นที่เฝ้าระวังสถานการณ์น้ําท่วมฉับพลัน น้ําป่าไหลหลาก น้ําท่วมขัง และคลื่นลมแรง ระหว่างวันที่ 20-25 พฤษภาคม 2565 ทั้งนี้ พี่น้องประชาชนสามารถแจ้งเหตุหรือขอรับความช่วยเหลือผ่านสายด่วนสาธารณภัย หมายเลขโทรศัพท์ 1784 ตลอด 24 ชั่วโมง หรือ Line Official Account “ปภ.รับแจ้งเหตุ 1784” และนายอําเภอ ปลัดอําเภอ กํานัน ผู้ใหญ่บ้าน เพื่อให้เจ้าหน้าที่เข้าให้ความช่วยเหลืออย่างทันท่วงที
รัฐบาลไทย-ข่าวทำเนียบรัฐบาล-นายกฯ ห่วง "อัคคีภัย" ในฤดูร้อน สั่งการเข้มหน่วยงานที่เกี่ยวข้อง ดูแลความปลอดภัย ปชช. พบเห็นไฟไหม้ แจ้งสายด่วน 1784 หรือ 199
วันอังคารที่ 19 เมษายน 2565
นายกฯ ห่วง "อัคคีภัย" ในฤดูร้อน สั่งการเข้มหน่วยงานที่เกี่ยวข้อง ดูแลความปลอดภัย ปชช. พบเห็นไฟไหม้ แจ้งสายด่วน 1784 หรือ 199
.....
พลเอก ประยุทธ์ จันทร์โอชา นายกรัฐมนตรี แสดงความห่วงใยประชาชนจากสภาพอากาศที่ค่อนข้างร้อนจัด และอุณหภูมิสูงอย่างต่อเนื่องในช่วงเดือนเม.ย. ของทุกปี
.
เนื่องจากช่วงเวลาดังกล่าว เสี่ยงต่อการเกิดอัคคีภัยในอาคารและบ้านเรือนได้ง่าย นายกฯ จึงได้สั่งการให้หน่วยงานที่เกี่ยวข้อง จัดเตรียมอุปกรณ์ดับเพลิงให้พร้อมอยู่เสมอ
.
เพื่อป้องกันเหตุอัคคีภัยในฤดูร้อน ลดความเสียหายที่จะเกิดขึ้นกับบ้านเรือนประชาชน สถานที่ราชการ โรงงานอุตสาหกรรม บ่อขยะ และสถานที่ต่าง ๆ ในทุกพื้นที่
.
นอกจากนี้ การประปาส่วนภูมิภาค (กปภ.) ได้แนะนําให้ประชาชนสังเกตหัวจ่ายน้ําดับเพลิง (fire hydrant) หรือประปาหัวแกะ ในจุดใกล้เคียง หากเกิดเหตุฉุกเฉิน ประชาชนสามารถแจ้งจุดติดตั้งหัวจ่ายน้ําดับเพลิง ให้แก่เจ้าหน้าที่ดับเพลิงทราบ เพื่อให้เจ้าหน้าที่ต่อหัวรับน้ําดับเพลิงได้ทันที
.
หากประชาชนพบเห็นเหตุการณ์ไฟไหม้ โทร.สายด่วน กรมป้องกันและบรรเทาสาธารณภัย 1784 หรือ 199
.
อ่านเพิ่มเติม คลิกhttps://www.thaigov.go.th/news/contents/details/53654
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรี ชื่นชมเทศบาลแม่เหียะ ยกเป็นตัวอย่างท้องถิ่นเข้มแข็ง
วันพุธที่ 29 มิถุนายน 2565
นายกรัฐมนตรี ชื่นชมเทศบาลแม่เหียะ ยกเป็นตัวอย่างท้องถิ่นเข้มแข็ง
นายกรัฐมนตรี ชื่นชมเทศบาลแม่เหียะ ยกเป็นตัวอย่างท้องถิ่นเข้มแข็ง
วันนี้ (29 มิถุนายน 2565) เวลา 16.55 น. ณ เทศบาลเมืองแม่เหียะ อําเภอเมือง จังหวัดเชียงใหม่ พลเอก ประยทุธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมการดําเนินงานตามนโยบายของรัฐบาล ด้านดิจิทัลของเทศบาลเมืองแม่เหียะ ซึ่งเป็นหน่วยงานนําร่องระบบบริหารจัดการองค์กรปกครองส่วนท้องถิ่น ทําให้เกิดแนวคิดโครงการการขับเคลื่อนการพัฒนาท้องถิ่นดิจิทัล ดําเนินการโดยสํานักงานพัฒนารัฐบาลดิจิทัล (องค์การมหาชน) (สพร.) ร่วมมือกับเทศบาลเมืองแม่เหียะ เพื่อสนับสนุนให้องค์กรปกครองส่วนท้องถิ่นมีระบบช่วยในการทํางานและส่งเสริมให้มีระบบบริหารงานในการอํานวยความสะดวก เป็นระบบบริหารจัดการองค์กรปกครองส่วนท้องถิ่นประกอบด้วย 5 ระบบ คือ ระบบบริหารจัดการจุดเดียวเบ็ดเสร็จ (OSS) , ระบบสารบรรณอิเล็กทรอนิกส์ E-OFFICE , ระบบขออนุญาตก่อสร้างออนไลน์ , ระบบหนังสือรับรองการแจ้งฯ ออนไลน์ และระบบชําระค่าธรรมเนียมขยะออนไลน์ ทั้งนี้ เทศบาลเมืองแม่เหียะ ได้มีการดําเนินการวิจัยและพัฒนาเพื่อยกระดับการบริหารในมิติต่าง ๆ อาทิ Dashboard ข้อมูลการให้บริการประชาชนของฝ่ายต่าง ๆ การให้บริการในระบบ Online ระบบข้อมูลสนับสนุนการบริหารงานของผู้บริหาร การจัดทําแผนที่ 3D Model และการดําเนินการของศูนย์บริการเป็นเลิศจนเกิดเป็น “แม่เหียะโมเดล” นับตั้งแต่ปี พ.ศ. 2563 จนถึงปัจจุบัน
ภายหลังรับฟังบรรยายสรุป และเยี่ยมชมผลการดําเนินงานด้านต่าง ๆ ภายในเทศบาลแม่เหียะ นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า นายกรัฐมนตรีกล่าวชื่นชม ยกให้เป็นตัวอย่างความเข้มแข็งของการบริหารส่วนท้องถิ่น ถือเป็นความสําเร็จในการขับเคลื่อนด้านดิจิทัล นําเทคโนโลยีมาใช้ให้เกิดประโยชน์ต่อส่วนรวม อํานวยความสะดวกแก่ประชาชน ทําให้ง่ายต่อการติดต่อราชการ รวมทั้งการเข้าถึงข้อมูลในทุก ๆ ด้าน ขอให้พัฒนาต่อไปให้ครอบคลุม พร้อมกับย้ําให้สร้างการรับรู้ให้ประชาชนมีความเข้าใจที่ถูกต้อง ทั้งนี้ ขอให้ท้องถิ่นใช้ทรัพยากรในพื้นที่ให้เกิดประโยชน์สูงสุด ช่วยดูแลประชาชน โดยเฉพาะการเข้าถึงสิทธิและผลประโยชน์ของประชาชน เพราะเป็นส่วนราชการที่ใกล้ชิดกับประชาชนในท้องถิ่นมากที่สุด
------------
รัฐบาลไทย-ข่าวทำเนียบรัฐบาล-นายกฯ ลงพื้นที่ "จ.กาญจนบุรี” ติดตามผลการแก้ปัญหา “น้ำอุปโภคบริโภค - เกษตร” และการปรับปรุงภูมิทัศน์ริมฝั่งแม่น้ำแคว 4 ส.ค. 65
วันพุธที่ 3 สิงหาคม 2565
นายกฯ ลงพื้นที่ "จ.กาญจนบุรี” ติดตามผลการแก้ปัญหา “น้ําอุปโภคบริโภค - เกษตร” และการปรับปรุงภูมิทัศน์ริมฝั่งแม่น้ําแคว 4 ส.ค. 65
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม มีภารกิจลงพื้นที่ตรวจราชการ จ.กาญจนบุรี ในวันพฤหัสบดีที่ 4 ส.ค. 65 เพื่อติดตามผลการแก้ปัญหาน้ําสําหรับอุปโภคบริโภคและทําการเกษตรบริเวณ ต.ห้วยกระเจา อ.ห้วยกระเจา เนื่องจากเป็นพื้นที่ที่ประสบปัญหาขาดแคลนน้ํา และได้รับผลกระทบจากภัยแล้งเป็นประจําทุกปี
.
ในช่วงบ่าย นายกฯ จะเดินทางไปตรวจการจัดระเบียบและปรับปรุงภูมิทัศน์บริเวณสองฝั่งแม่น้ําแคว ภายใต้โครงการปรับปรุงภูมิทัศน์และพัฒนาเมืองเก่ากาญจนบุรีและสองฝั่งแม่น้ําแควน้อยแควใหญ่ ที่ได้ดําเนินการแก้ไขปัญหาแพรุกล้ําบริเวณแม่น้ํา อาทิ การดําเนินการด้านกฎหมาย การลดมลภาวะทางเสียง และการพัฒนาคุณภาพชีวิตของประชาชนชาวเรือชาวแพที่ได้รับความเดือดร้อน
.
โดยบริเวณดังกล่าวได้ดําเนินการปรับปรุงภูมิทัศน์ท่าเทียบเรือขุนแผน มีจุดชมวิว Sky Walk ที่นักท่องเที่ยวสามารถชมทัศนียภาพแม่น้ําสองสี คือ แม่น้ําแควน้อยและแม่น้ําแควใหญ่ได้ ถือว่าเป็นแลนด์มาร์กแห่งใหม่ของ จ.กาญจนบุรี รวมทั้ง Walking Street บริเวณริมฝั่งแม่น้ําแควใหญ่ ที่จะเป็นส่วนสําคัญในการฟื้นฟูภาคการท่องเที่ยว และพัฒนาเศรษฐกิจฐานรากของชาวกาญจนบุรีภายหลังสถานการณ์การแพร่ระบาดของโรคโควิด-19
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ธ.ก.ส. ขยายเวลาสนับสนุนสินเชื่อเสริมสภาพคล่องผู้ประกอบการประมง
วันพุธที่ 23 มิถุนายน 2564
ธ.ก.ส. ขยายเวลาสนับสนุนสินเชื่อเสริมสภาพคล่องผู้ประกอบการประมง
ธ.ก.ส.ขยายเวลาจ่ายเงินกู้สินเชื่อเพื่อเสริมสภาพคล่องผู้ประกอบการประมง ในพื้นที่ 22 จังหวัดชายฝั่งทะเล วงเงินรวม 5,300 ล้านบาท ให้กับผู้ประกอบการที่มีเรือประมงขนาดต่ํากว่า 60 ตันกรอส ไปจนถึง 30 เม.ย. 2569 วงเงินกู้สูงสุดไม่เกิน 5 ล้านบาท
ธ.ก.ส.ขยายเวลาจ่ายเงินกู้สินเชื่อเพื่อเสริมสภาพคล่องผู้ประกอบการประมง ในพื้นที่ 22 จังหวัดชายฝั่งทะเล วงเงินรวม 5,300 ล้านบาท ให้กับผู้ประกอบการที่มีเรือประมงขนาดต่ํากว่า 60 ตันกรอส ไปจนถึง 30 เม.ย. 2569 วงเงินกู้สูงสุดไม่เกิน 5 ล้านบาท ผู้กู้ชําระดอกเบี้ยเพียงร้อยละ 4 ต่อปี โดยรัฐบาลอุดหนุนดอกเบี้ยส่วนที่เหลือ ชําระคืนไม่เกิน 7 ปี ติดต่อขอรับสินเชื่อได้ที่ ธ.ก.ส. พร้อมเผยผลงานสนับสนุนสินเชื่อไปแล้วกว่า 1,700 ราย เป็นเงินกว่า 500 ล้านบาท
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้ดําเนินโครงการสินเชื่อเพื่อเสริมสภาพคล่องผู้ประกอบการประมง โดยสนับสนุนสินเชื่อดอกเบี้ยต่ําให้แก่ผู้ประกอบการประมงพาณิชย์และประมงพื้นบ้าน ตามนโยบายของรัฐบาล ในพื้นที่ 22 จังหวัดติดชายฝั่งทะเล ได้แก่ จังหวัดตราด จันทบุรี ระยอง ชลบุรี ฉะเชิงเทรา สมุทรปราการ สมุทรสาคร สมุทรสงคราม เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช สงขลา ปัตตานี นราธิวาส สตูล ตรัง ภูเก็ต พังงา กระบี่ และระนอง วงเงินรวม 5,300 ล้านบาท ตั้งแต่ปี 2563 นั้น เพื่อให้การดําเนินงาน มีความต่อเนื่อง สามารถบรรเทาปัญหาด้านสภาพคล่อง และทําให้ผู้ประกอบการประมงมีเงินทุนในการประกอบอาชีพ ปรับปรุงเรือประมง ปรับเปลี่ยนเครื่องมืออุปกรณ์การประมงให้ถูกต้อง ป้องกันการทําประมงผิดกฎหมาย (Illegal Unreported and Unregulated Fishing : IUU) พัฒนาและยกระดับการทําประมงให้เทียบเท่ามาตรฐานสากล รักษาทรัพยากรทางธรรมชาติทางทะเลให้อยู่อย่างยั่งยืน ธ.ก.ส. ได้ขยายเวลาการจ่ายสินเชื่อไปเป็นวันที่ 30 เมษายน 2569
สําหรับคุณสมบัติของผู้ประกอบการประมงที่เข้าร่วมโครงการ เป็นบุคคลธรรมดาอายุไม่ต่ํากว่า 20 ปีบริบูรณ์ มีสัญชาติไทย หรือเป็นนิติบุคคลที่จดทะเบียนตามกฎหมายไทย เป็นผู้มีกรรมสิทธิ์หรือสิทธิครอบครองในเรือประมงที่มีทะเบียนเรือไทย ทั้งประมงพาณิชย์และประมงพื้นบ้าน ที่มีเรือประมงขนาดต่ํากว่า 60 ตันกรอส และมีประสบการณ์ในการประกอบอาชีพประมงมาแล้วไม่น้อยกว่า 1 ปี กรณีเป็นผู้ประกอบการประมงพาณิชย์ต้องมีใบอนุญาตทําการประมงพาณิชย์ และขอขึ้นทะเบียนเข้าร่วมโครงการฯ กับกรมประมงไว้แล้ว โดยมีวงเงินกู้สูงสุดไม่เกินรายละ 5 ล้านบาท อัตราดอกเบี้ยร้อยละ 7 ต่อปี ซึ่งผู้กู้ชําระดอกเบี้ยเพียงร้อยละ 4 ต่อปี โดยรัฐบาลจะสนับสนุนดอกเบี้ยส่วนที่เหลือแทน กําหนดระยะเวลาชําระคืนไม่เกิน 7 ปี นับจากวันกู้ ในส่วนของหลักประกัน สามารถใช้ที่ดิน ที่ดินพร้อมสิ่งปลูกสร้าง บุคคลค้ําประกัน หลักประกันโดยบรรษัทประกันสินเชื่ออุตสาหกรรมขนาดย่อม (บสย.) / หรือหลักประกันอื่น ๆ ตามที่ธนาคารประกาศกําหนด
ทั้งนี้ ที่ผ่านมามีผู้ประกอบการประมงที่ได้รับการสนับสนุนสินเชื่อตามโครงการดังกล่าวกับ ธ.ก.ส. แล้วจํานวน 1,761 ราย จํานวนเงิน 543 ล้านบาท อนึ่ง ผู้ที่สนใจสามารถขอรับการสนับสนุนสินเชื่อได้ที่ ธ.ก.ส. ในพื้นที่ 22 จังหวัดข้างต้นหรือสอบถามที่ Call Center 02 555 0555
รัฐบาลไทย-ข่าวทำเนียบรัฐบาล-Cabinet approves additional budget to remedy employers and insured employees under Section 33 in maximum and strict controlled areas
วันพุธที่ 21 กรกฎาคม 2564
Cabinet approves additional budget to remedy employers and insured employees under Section 33 in maximum and strict controlled areas
Cabinet approves additional budget to remedy employers and insured employees under Section 33 in maximum and strict controlled areas
July 20, 2021, Government Spokesperson Anucha Burapachaisri disclosed that the cabinet, in its meeting today,approved the budget frameworkof10,985.316million Bahtfortheremedy scheme foremployers andinsuredemployeesunder Section 33in the businesseslocated inthe maximum and strict controlled areas and the Southernmost provinces(10 provinces)who have beenaffected bythe Government’s COVID-19 measures, as proposed by Ministry of Labor.The approved budget frameworkwill add to the earlier-approved2,519.38million Bahtto sumup to the total of13,504.696million Bahtfor the implementation ofthe scheme.
As for additional 3 provinces recently included in themaximum and strict controlled areas, namely, Chachoengsao, Chonburi, and Ayutthaya,the cabinet has approved expansion of the remedy scheme to also cover the 3 provinces.Additional budget frameworkwill later be proposed to the cabinet byMinistry of Labor.
รัฐบาลไทย-ข่าวทำเนียบรัฐบาล-เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 – 16 พฤษภาคม 2565
วันพฤหัสบดีที่ 28 เมษายน 2565
เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 – 16 พฤษภาคม 2565
กรมสรรพากรเปิดรับสมัครผู้สําเร็จการศึกษาไม่ต่ํากว่าปริญญาตรีทางการบัญชี หรือประกาศนียบัตรทางการบัญชี เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านเครือข่ายอินเทอร์เน็ตที่เว็บไซต์กรมสรรพากร www.rd.go.th ระหว่างวันที่ 1 - 16 พฤษภาคม 2565
กรมสรรพากรเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 53 (2/2565) โดยผู้ประสงค์เข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชีหรือประกาศนียบัตรทางการบัญชี ผู้สนใจสามารถตรวจสอบคุณสมบัติและยื่นคําขอเข้ารับการทดสอบผ่านเครือข่ายอินเทอร์เน็ตได้ตลอด 24 ชั่วโมงไม่เว้นวันหยุดราชการ ที่เว็บไซต์กรมสรรพากร (www.rd.go.th) เพียงช่องทางเดียวเท่านั้น ระหว่างวันที่ 1 - 16 พฤษภาคม 2565 ประกาศรายชื่อผู้มีสิทธิเข้ารับการทดสอบในวันที่ 6 มิถุนายน 2565 และดําเนินการทดสอบในวันที่ 11 - 12 มิถุนายน 2565 ณ มหาวิทยาลัยราชภัฏสวนสุนันทา เขตดุสิต กรุงเทพฯ ทั้งนี้ ผลการทดสอบเป็นผู้สอบบัญชีภาษีอากรจะประกาศที่เว็บไซต์กรมสรรพากร (www.rd.go.th) ในวันที่ 30 สิงหาคม 2565
หากมีข้อสงสัยสามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพฯ
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ เข้าพบ จเรตำรวจแห่งชาติ หารือเชิงรุก
วันอังคารที่ 18 มกราคม 2565
กระทรวงยุติธรรม โดยกรมคุ้มครองสิทธิและเสรีภาพ เข้าพบ จเรตํารวจแห่งชาติ หารือเชิงรุก
กระทรวงยุติธรรม โดยกรมคุ้มครองสิทธิและเสรีภาพ เข้าพบ จเรตํารวจแห่งชาติ หารือเชิงรุก เร่งแจ้งสิทธิช่วยเหลือเยียวยาผู้เสียหายในคดีอาญา ให้เข้าถึงเหยื่อทุกรายที่ยังไม่ได้ยื่นคําขอ
วันนี้ (วันจันทร์ที่ 17 มกราคม 2565) เวลา 13.30 น. ณ ห้องประชุมสํานักงานกําลังพล อาคาร 5 ชั้น 6 สํานักงานตํารวจแห่งชาติ นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย พลโทมานะ เกิดโท ที่ปรึกษากรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา นางสาวเปรมยุดา ตันติกนกพร ผู้อํานวยการกองพิทักษ์สิทธิและเสรีภาพ และคณะ ได้ เข้าพบ พล.ต.ท.มนตรี ยิ้มแย้ม รองจเรตํารวจแห่งชาติ สํานักงานตํารวจแห่งชาติ และคณะ เพื่อร่วมหารือการดําเนินงานเชิงรุกในการช่วยเหลือผู้เสียหายในคดีอาญา ให้เข้าถึงเหยื่อ ทุกรายที่ยังไม่ได้ยื่นคําขอ
สําหรับการประชุมดังกล่าวได้ร่วมกันพิจารณาในประเด็น ดังนี้
1. ความร่วมมือในการส่งต่อระบบฐานข้อมูลผู้เสียหายในคดีอาญา เพื่อให้ทางกรมคุ้มครองสิทธิและเสรีภาพ ตรวจสอบและ
ดําเนินการเชิงรุกแจ้งสิทธิและรับคําขอค่าตอบแทนผู้เสียหายในคดีอาญาร่วมกับสถานีตํารวจทั่วประเทศ
2. การพัฒนาแอพพลิเคชั่น เพื่อให้มีความสะดวกรวดเร็ว สําหรับเจ้าหน้าที่ผู้ปฏิบัติงาน พนักงานสอบสวน และประชาชน
3. แนวทางความร่วมมือในการจัดหาทนายความในชั้นสอบสวน ตามประมวลกฎหมายอาญามาตรา 134 / 1 โดยได้รับคําแนะนําให้กรมครองสิทธิและเสรีภาพ ประสานข้อมูลกับสภาทนายความ เกี่ยวกับบัญชีรายชื่อและการให้บริการของทนายความ เพื่อจะได้จัดทํา มาตรฐานการบริการของทนายความร่วมกับสํานักงานตํารวจแห่งชาติต่อไป
ทั้งนี้ การประชุมหารือดังกล่าวเป็นไปด้วยความเรียบร้อย ซึ่งกรมคุ้มครองสิทธิและเสรีภาพและสํานักงานตํารวจแห่งชาติ จะได้นําข้อหารือมาดําเนินการในส่วนที่เกี่ยวข้อง เพื่อให้บริการประชาชนให้เกิดความสะดวกรวดเร็ว และเป็นธรรม ต่อไป
รัฐบาลไทย-ข่าวทำเนียบรัฐบาล-มท. ชี้แจงข้อสงสัยป้ายประชาสัมพันธ์อัจฉริยะไม่มีการใช้งาน
วันจันทร์ที่ 28 มีนาคม 2565
มท. ชี้แจงข้อสงสัยป้ายประชาสัมพันธ์อัจฉริยะไม่มีการใช้งาน
ปลัด มท.แจงติดตั้งป้าย LED ศาลากลางจังหวัดอ่างทอง กําชับต้องโปร่งใสเกิดประโยชน์
จากกรณีสถานีโทรทัศน์ PPTV รายงานข่าว การติดตั้งป้ายประชาสัมพันธ์ LED ขนาดใหญ่ ซึ่งได้ติดตั้งไว้ ประจําจังหวัดอ่างทอง ณ ศาลากลางจังหวัดอ่างทอง มีประเด็นข้อสังเกต จํานวน 2 ประเด็น ดังนี้
1. การติดตั้งป้ายประชาสัมพันธ์ LED ขนาดใหญ่ มีสายไฟฟ้าบดบังสายตาประชาชน ติดตั้งอยู่ในตําแหน่งที่ไม่เหมาะสม ไม่อาจมองเห็นป้ายดังกล่าวได้ชัดเจน
2. ป้ายประชาสัมพันธ์ LED ขนาดใหญ่ ติดตั้งเสร็จสิ้นนานแล้ว แต่ยังไม่ได้เปิดการใช้งาน ทําให้สิ้นเปลืองงบประมาณ นั้น
วันที่ 26 มีนาคม 2565 นายสุทธิพงษ์ จุลเจริญ ปลัดกระทรวงมหาดไทย ชี้แจง ดังนี้
1. การติดตั้งป้ายประชาสัมพันธ์ ดังกล่าว อยู่ภายใต้โครงการสร้างการรับรู้สู่ประชาชนด้วยป้ายประชาสัมพันธ์อัจฉริยะ ของสํานักงานปลัดกระทรวงมหาดไทย มีสัญญาว่าจ้าง กิจการร่วมค้า DCORP-DLI เมื่อ 7 สิงหาคม 2563 ระยะเวลาดําเนินการ จะแล้วเสร็จตามสัญญา ในวันที่ 7 สิงหาคม 2566 โดยจะติดตั้งป้ายประชาสัมพันธ์ด้วยจอ LED ณ ศาลากลางจังหวัด 76 จังหวัด วงเงินสัญญาจ้าง ทั้งสิ้น 301.2500 ล้านบาท ทั้งนี้ มีวัตถุประสงค์เพื่อสร้างช่องทางการสื่อสารประชาสัมพันธ์จากส่วนกลางของทุกกระทรวง เชื่อมโยงการประชาสัมพันธ์ไปในส่วนภูมิภาค ได้ทั้ง 76 จังหวัด ภายใต้ MOU ที่ได้ลงนามร่วมกันจากทุกกระทรวง
2. กรณี ข้อสังเกต ทั้ง 2 ประเด็น จากการนําเสนอข่าว ขอชี้แจงว่า
2.1 การบดบังสายตาประชาชนตามแนวสายไฟฟ้าของการไฟฟ้าส่วนภูมิภาค และสายสื่อสารต่างๆ นั้น การไฟฟ้าส่วนภูมิภาค จังหวัดอ่างทอง ได้มีโครงการ “งานจ้างเหมาก่อสร้างเคเบิลใต้ดิน 1 จังหวัด 1 ถนน เพื่อเฉลิมพระเกียรติ” โดย การไฟฟ้าส่วนภูมิภาค (PEA) มีสัญญาว่าจ้าง บริษัท ฟิวเจอร์ อิเล็คทริคอล คอนโทรล จํากัด (FEC) เมื่อ 9 กรกฎาคม 2564 วงเงินตามสัญญาจ้าง 133.4500 ล้านบาท ระยะเวลาดําเนินการ แล้วเสร็จภายใน 26 กันยายน 2565 เมื่อการดําเนินการ ของการไฟฟ้าส่วนภูมิภาค จังหวัดอ่างทอง แล้วเสร็จ ก็จะไม่มีการบดบังสายตาประชาชนในการมองเห็นป้ายประชาสัมพันธ์
2.2 การติดตั้งป้ายประชาสัมพันธ์ ของจังหวัดอ่างทอง ผู้รับจ้าง ได้ส่งมอบป้ายประชาสัมพันธ์ จํานวน 8 แห่งแรก ซึ่งจังหวัดอ่างทอง เป็น 1 ใน 8 แห่ง ดังกล่าว โดยอยู่ระหว่างคณะกรรมการตรวจรับพัสดุ ของสํานักงานปลัดกระทรวงมหาดไทย จะลงพื้นที่เพื่อพิจารณาตรวจรับพัสดุ ขณะนี้ยังไม่ได้มีการตรวจรับพัสดุ จึงยังไม่สามารถเปิดการใช้งานได้ จนกว่าจะได้ตรวจรับพัสดุเสร็จสิ้น
ทั้งนี้ สํานักงานปลัดกระทรวงมหาดไทย จะได้ติดตาม ตรวจสอบ การดําเนินการดังกล่าว ให้เป็นไปด้วย ความโปร่งใส ถูกต้อง เหมาะสม เกิดประโยชน์สูงสุดแก่ประชาชน ต่อไป
รัฐบาลไทย-ข่าวทำเนียบรัฐบาล-ข้าราชการ เจ้าหน้าที่ วธ. ให้ความร่วมมือ work from home 100 % ป้องกันการระบาดของโรคติดเชื้อไวรัสโควิด-19 อย่างเต็มที่
วันอังคารที่ 20 กรกฎาคม 2564
ข้าราชการ เจ้าหน้าที่ วธ. ให้ความร่วมมือ work from home 100 % ป้องกันการระบาดของโรคติดเชื้อไวรัสโควิด-19 อย่างเต็มที่
ข้าราชการ เจ้าหน้าที่ วธ. ให้ความร่วมมือ work from home 100 % ป้องกันการระบาดของโรคติดเชื้อไวรัสโควิด-19 อย่างเต็มที่
เมื่อวันที่ 20 กรกฎาคม 2564 นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า สืบเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ยังคงทวีความรุนแรงในทุกภูมิภาคของไทย โดยเฉพาะในกรุงเทพและปริมณฑล ส่งผลให้จํานวนผู้ติดเชื้อและผู้เสียชีวิตในแต่ละวันเป็นจํานวนมาก นายกรัฐมนตรีได้ออกข้อกําหนดตามความมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2558 (ฉบับที่ 28) กําหนดมาตรการการปฏิบัติงานนอกสถานที่ตั้ง โดยให้หัวหน้าส่วนราชการและหน่วยงานรัฐที่ตั้งอยู่ในเขตของพื้นที่ควบคุมสูงสุดและเข้มงวด สั่งการให้เจ้าหน้าที่และบุคลากรปฏิบัติงานนอกสถานที่ตั้งขั้นสูงสุดเต็มจํานวนนั้น ล่าสุดเมื่อวันที่ 19 กรกฎาคม 2564 ตนได้ลงนามในคําสั่งกระทรวงวัฒนธรรม (วธ.) ที่ 184/2564 เรื่อง แนวทางให้ข้าราชการและเจ้าหน้าที่ปฏิบัติงานนอกสถานที่ตั้งของส่วนราชการ กรณี การแพร่ระบาดของโรคติดเชื้อไวรัสโควิด-19 ของสํานักงานปลัดกระทรวงวัฒนธรรมและสํานักงานรัฐมนตรี โดยมีเนื้อหาพอสังเขป ดังนี้
1. ให้ทุกหน่วยงานปฏิบัติตามมาตรการของศูนย์บริหารสถานการณ์แพร่ระบาดของโรคติดเชื้อโควิด-19 (ศบค.) กระทรวงสาธารณสุข และ วธ. อย่างเคร่งครัด 2.การปฏิบัติงานนอกสถานที่ตั้งของส่วนราชการ (work from home) ให้ยึดแนวทางของ ศบค. โดยไม่ส่งผลกระทบต่อการบริหารราชการแผ่นดินและการบริการประชาชน อาทิ ให้บุคลากรตั้งแต่ระดับผู้บริหาร ข้าราชการ พนักงานราชการและจ้างเหมาบริการปฏิบัติงานนอกสถานที่ตั้งของส่วนราชการทั้งหมด เว้นแต่มีเหตุจําเป็นเร่งด่วน และมีภารกิจที่ต้องดําเนินการตามหมายรับสั่ง ให้กอง ศูนย์ กลุ่มมอบหมายให้เจ้าหน้าที่มาปฏิบัติงานทันที พร้อมให้ผู้บังคับบัญชาทุกระดับสามารถสื่อสารติดต่อได้ตลอดช่วงเวลาปฏิบัติงาน มีความพร้อมในการปฏิบัติงานได้ทันที และกํากับดูแลความเรียบร้อย โดยให้ผู้อํานวยการกองที่ได้รับมอบหมาย 1 คน มาปฏิบัติงาน ณ สถานที่ตั้ง และให้กองกลางจัดเจ้าหน้าที่มาปฏิบัติหน้าที่รับ - ส่งเอกสาร 2 คนในวันจันทร์ พุธ ศุกร์
ปลัดวธ. กล่าวต่อไปว่า สําหรับข้าราชการ พนักงานราชการ และจ้างเหมาบริการที่ได้รับการอนุญาตให้ปฏิบัติงานนอกสถานที่ตั้งของส่วนราชการ หากจําเป็นต้องออกนอกบริเวณสถานที่พักในช่วงอยู่ระหว่างการปฏิบัติงานภายในที่พัก ให้แจ้งเหตุความจําเป็นต่อผู้บังคับบัญชาเพื่อพิจารณาอนุญาตก่อนในทุกกรณี ที่สําคัญหากใครมีอาการหรือมีข้อสงสัยเกี่ยวกับอาการใด ๆ ของตนตามที่กระทรวงสาธารณสุขประกาศระหว่างการปฏิบัติงานนอกสถานที่ตั้งของส่วนราชการ ให้ปฏิบัติตนตามคําแนะนําของกรมควบคุมโรคและพบแพทย์ ณ สถานพยาบาลใกล้บ้านรวมทั้งให้แจ้งต่อผู้บังคับบัญชาโดยทันที เป็นต้น และ3.ให้มีการกํากับ ติดตามและรายงานการดําเนินงานตามที่ วธ.กําหนด โดยใช้ระบบเทคโนโลยีสารสนเทศเข้ามาบริหารจัดการ เพื่อให้งานยังคงเดินต่อแบบ New Normal
รัฐบาลไทย-ข่าวทำเนียบรัฐบาล-กรมทางหลวง ขยายทางหลวงหมายเลข 344 สายอำเภอบ้านบึง - บรรจบทางหลวงหมายเลข 331 จังหวัดระยอง
วันจันทร์ที่ 7 กุมภาพันธ์ 2565
กรมทางหลวง ขยายทางหลวงหมายเลข 344 สายอําเภอบ้านบึง - บรรจบทางหลวงหมายเลข 331 จังหวัดระยอง
6 เลน แล้วเสร็จ รองรับ EEC
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินการโครงการก่อสร้างขยายทางหลวงหมายเลข 344 สายอําเภอบ้านบึง - บรรจบทางหลวงหมายเลข 331 (หนองปรือ)รวมสะพานข้ามแยกหนองชากแล้วเสร็จ ระยะทางยาวประมาณ 12.3 กิโลเมตร ในพื้นที่จังหวัดชลบุรีตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาทางหลวงรองรับระเบียงเศรษฐกิจภาคตะวันออก
ทางหลวงหมายเลข 344 เริ่มต้นที่ กม.0 ถนนสุขุมวิท ซึ่งอยู่ในพื้นที่จังหวัดชลบุรี ช่วง กม. ที่ 94+080 สิ้นสุด กม. ที่ 269+101 บนทางหลวงหมายเลข 3 ในพื้นที่อําเภอแกลง จังหวัดระยอง โดยมีระยะทางยาวทั้งหมดประมาณ 102.24 กิโลเมตร เดิมเป็นถนนผิวทางแอสฟัลท์ 4 ช่องจราจร ไป-กลับ และมีการปรับปรุงขยายผิวจราจรเป็นส่วนใหญ่แล้ว ยังคงเหลือช่วงบริเวณอําเภอบ้านบึง จังหวัดชลบุรี ที่ยังไม่ได้มีการปรับปรุง ประกอบกับทางหลวงหมายเลข 344 เป็นเส้นทางหลักที่สามารถใช้เป็นเส้นทางขนส่งสินค้าและเส้นทางท่องเที่ยวไปยังจังหวัดระยอง จันทบุรี และตราด ได้ในระยะทางที่ใกล้ที่สุด ทล. จึงได้ทําการขยายเพิ่มช่องจราจร เพื่อรองรับปริมาณจราจรในเขตพื้นที่โครงการพัฒนาระเบียงเศรษฐกิจพิเศษภาคตะวันออก (Eastern Economic Corridor: EEC) ซึ่งเป็นโครงการภายใต้พระราชบัญญัติเขตพัฒนาพิเศษภาคตะวันออกที่เริ่มประกาศใช้ตั้งแต่ปี 2561 โดยโครงการนี้ช่วยส่งเสริมเศรษฐกิจในภาคตะวันออกของประเทศไทย ในพื้นที่ 3 จังหวัด คือ จังหวัดชลบุรี ระยอง และฉะเชิงเทรา
โครงการก่อสร้างทางหลวงหมายเลข 344 สายอําเภอบ้านบึง - บรรจบทางหลวงหมายเลข 331 (แยกหนองปรือ) ลักษณะเป็นมาตรฐานทางชั้นพิเศษ ขยายช่องจราจรจาก 4 ช่องจราจร เป็น 6 ช่องจราจร ไป-กลับ โดยขยายทั้งด้านไหล่ด้านในและขยายไหล่ด้านนอก ผิวทางคอนกรีตและมีเกาะกลาง เขตทางกว้าง 60 เมตร ยกเว้นช่วงทางแยก กม. ที่ 13 บริเวณสะพานข้ามแยกทางเข้าบ้านบึง เขตทางกว้าง 80 เมตร ช่วงทางแยกบ้านบึงพัฒนาไประยอง กม. ที่ 16 ทางหลวงหมายเลข 3138 เขตทางกว้าง 80 เมตร และบริเวณสี่แยกหนองชาก กม. ที่ 22 เขตทางกว้าง 80 เมตร รวมสะพานข้ามแยกหนองซาก ระหว่าง
กม. ที่ 12+700 - 25+000 ระยะทางยาวประมาณ 12.30 กิโลเมตร รวมงานติดตั้งไฟฟ้าแสงสว่าง และไฟสัญญาณจราจรบนทางหลวง งบประมาณ 1,196,859,600 บาท
โครงการดังกล่าวก่อสร้างแล้วเสร็จจะเชื่อมโยงกับโครงข่ายทางหลวงสายอื่น ๆ เช่น ทล.349 และ ทล.3289 ซึ่งจะช่วยส่งเสริมด้านคุณภาพชีวิต เศรษฐกิจ และสังคมของจังหวัด ช่วยป้องกันชีวิต และทรัพย์สินของประชาชนได้เป็นอย่างมาก โดยเพิ่มช่องจราจร ลดไฟสัญญาณจราจร แก้ไขปัญหาการจราจรติดขัดช่วงทางแยกหนองชากและแยกอ่างเวียน ปัญหาน้ําท่วมขัง รวมทั้งลดอุบัติเหตุบริเวณจุดกลับรถแยกทักษิณ และแยกจุฬาภรณ์ที่เดิมไม่มีไฟสัญญาณจราจร ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-สธ.ย้ำฉีดวัคซีนโควิดพร้อมไข้หวัดใหญ่ได้ ช่วยลดความเสี่ยงทั้ง 2 โรคช่วงฤดูฝน
วันพฤหัสบดีที่ 21 กรกฎาคม 2565
สธ.ย้ําฉีดวัคซีนโควิดพร้อมไข้หวัดใหญ่ได้ ช่วยลดความเสี่ยงทั้ง 2 โรคช่วงฤดูฝน
ปลัดกระทรวงสาธารณสุข ย้ําช่วงฤดูฝนมีโอกาสป่วยโรคไข้หวัดใหญ่เพิ่มขึ้น แนะเข้มตามมาตรการป้องกันโรคโควิด 19 จะช่วยป้องกันไข้หวัดใหญ่ได้ ส่วนกลุ่มเสี่ยงขอให้มารับวัคซีนป้องกันทั้ง 2 โรค ซึ่งสามารถฉีดพร้อมกันได้
วันนี้ (21 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า เนื่องจากขณะนี้เป็นช่วงฤดูฝน นอกจากโรคโควิด 19 ที่มีแนวโน้มการติดเชื้อเพิ่มขึ้นแล้ว ยังมีโอกาสติดเชื้อไวรัสไข้หวัดใหญ่เพิ่มมากขึ้นด้วย ซึ่งทั้ง 2 โรคเป็นโรคติดเชื้อระบบทางเดินหายใจเหมือนกัน มีอาการคล้ายกัน การใช้มาตรการป้องกันตนเองจากโรคโควิด 19 ได้แก่ การเว้นระยะห่าง ล้างมือ และสวมหน้ากากอนามัยเมื่ออยู่ร่วมกับผู้อื่น จะช่วยป้องกันการติดเชื้อไข้หวัดใหญ่ได้เช่นกัน รวมทั้งสามารถเพิ่มภูมิคุ้มกันต่อสู้กับเชื้อได้ด้วยการฉีดวัคซีน ทั้งวัคซีนโควิด 19 และวัคซีนไข้หวัดใหญ่ตามฤดูกาล
นพ.เกียรติภูมิกล่าวต่อว่า วัคซีนโควิด 19 สามารถเข้ารับบริการได้ฟรีในสถานบริการของกระทรวงสาธารณสุขหรือจุดบริการฉีดวัคซีนใกล้บ้าน โดยขอให้มารับเข็มกระตุ้นตามกําหนดทุก 3-4 เดือน ส่วนวัคซีนไข้หวัดใหญ่ตามฤดูกาลในปี 2565 กรมควบคุมโรค ได้จัดสรรวัคซีนไว้สําหรับบุคลากรกลุ่มเสี่ยง 4 แสนโดส และประชาชน 7 กลุ่มเสี่ยง รวม 4.2 ล้านโดส ได้แก่ 1.หญิงตั้งครรภ์อายุครรภ์มากกว่า 4 เดือนขึ้นไป 2.เด็กอายุ 6 เดือน - 2 ปี 3.ผู้ป่วย 7 โรคเรื้อรัง คือ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย เบาหวาน และมะเร็งที่ได้รับยาเคมีบําบัด 4.ผู้สูงอายุมากกว่า 65 ปีขึ้นไป 5.ผู้พิการทางสมองที่ช่วยเหลือตนเองไม่ได้ 6.โรคธาลัสซีเมียและผู้ที่ภูมิคุ้มกันบกพร่อง รวมผู้ติดเชื้อเอชไอวีที่มีอาการ และ 7.โรคอ้วน น้ําหนักมากกว่า 100 กิโลกรัม หรือมีค่าดัชนีมวลกาย BMI มากกว่า 35 เริ่มฉีดฟรีตั้งแต่วันที่ 1 พฤษภาคม 2565 เป็นต้นมา
“ขณะนี้ทั้งวัคซีนโควิด 19 และวัคซีนไข้หวัดใหญ่กระจายไปยังหน่วยบริการในพื้นที่ทั่วประเทศแล้ว ประชาชนที่เป็นกลุ่มเสี่ยงสามารถเข้ารับบริการฉีดวัคซีนทั้งสองชนิดพร้อมกันได้โดยไม่จําเป็นต้องเว้นระยะห่างจะช่วยลดความเสี่ยงการติดเชื้อ ลดอาการป่วยรุนแรงและเสียชีวิตจากทั้ง 2 โรคได้” นพ.เกียรติภูมิกล่าว
********************************** 21 กรกฎาคม 2565
รัฐบาลไทย-ข่าวทำเนียบรัฐบาล-รมว.เฉลิมชัย นำทีมกระทรวงเกษตรฯ เข้าพบนายกรัฐมนตรี ประชาสัมพันธ์กิจกรรม “วันดื่มนมโลก ประจำปี 2565 (World Milk Day 2022)”
วันอังคารที่ 24 พฤษภาคม 2565
รมว.เฉลิมชัย นําทีมกระทรวงเกษตรฯ เข้าพบนายกรัฐมนตรี ประชาสัมพันธ์กิจกรรม “วันดื่มนมโลก ประจําปี 2565 (World Milk Day 2022)”
เชิญชวนคนไทยให้หันมาดื่มนม เพื่อสุขภาพที่ดี พร้อมร่วมสร้างความเข้มแข็งและยั่งยืนให้เกษตรกรโคนมไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ดร.ทองเปลว กองจันทร์ ปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์ ผู้แทนองค์การส่งเสริมกิจการโคนมแห่งประเทศไทย (อ.ส.ค.) ผู้แทนผู้ประกอบการผลิตภัณฑ์นม ประธานชุมนุมสหกรณ์โคนมแห่งประเทศไทย จํากัด และผู้ช่วยอธิการบดีฝ่ายบริหาร มหาวิทยาลัยเกษตรศาสตร์ เข้าพบ พล.อ.ประยุทธ์ จันทร์โอชา นายกรัฐมนตรี ณ บริเวณโถงกลาง ตึกสันติไมตรี ทําเนียบรัฐบาล เพื่อประชาสัมพันธ์กิจกรรม “วันดื่มนมโลก ประจําปี 2565 (World Milk Day 2022)” พร้อมทั้งกล่าวเชิญชวนคนไทยทุกเพศ ทุกวัย หันมาดื่มนมให้มากยิ่งขึ้น เพื่อสุขภาพที่ดีของประชาชน และยังเป็นส่วนสําคัญในการสร้างความเข้มแข็ง ความยั่งยืนให้กับเกษตรกรโคนมไทยได้อีกด้วย พร้อมขอบคุณหน่วยงานที่เกี่ยวข้องและกําชับขอให้ช่วยกันดําเนินการขับเคลื่อนตามนโยบายของรัฐบาล โดยให้ความสําคัญตั้งแต่กระบวนการผลิต การแปรรูป ช่องทางการจัดจําหน่ายและการส่งออก เพื่อดูแลเกษตรกรโคนมไทยอย่างครอบคลุมและทั่วถึงทุกด้าน
จากนั้นนายกรัฐมนตรีได้เดินเยี่ยมชมกิจกรรมร้านนมหน้าฟาร์ม ซึ่งเป็นธุรกิจชุมชนบนฐานวิถีชีวิตใหม่ที่มีการเปิดจําหน่ายนม การฝึกอบรมหลักสูตรร้านและการส่งเสริมการขาย เป็นศูนย์เรียนรู้ผลิตภัณฑ์นมที่ส่งเสริมการผลิตนมตลอดห่วงโซ่ที่มีคุณภาพได้มาตรฐาน อีกทั้งยังมีส่วนในการขับเคลื่อนเศรษฐกิจในระดับชุมชน และเป็นร้านที่คนในชุมชนเข้าถึงได้ง่าย ผลิตภัณฑ์นมราคาไม่แพง ซึ่งจะเป็นแนวทางการรณรงค์ให้คนไทยดื่มนมมากขึ้นได้อีกทางหนึ่ง และได้เยี่ยมชมการส่งเสริมการบริโภคนมอย่างยั่งยืน Milk Corner ร้านจําหน่ายผลิตภัณฑ์นม เพื่อให้ประชาชนทั่วไปได้เข้าถึงการดื่มนมและส่งเสริมการดื่มนมอย่างต่อเนื่อง ซึ่งเป็นการดําเนินงานเพื่อมุ่งสู่การเป็นธุรกิจแนวใหม่ตามโมเดล BCG สนับสนุนการขับเคลื่อนตามนโยบายของรัฐบาล โดยการสร้างสรรค์นวัตกรรมนมเพื่อพัฒนาต่อยอดเป็นผลิตภัณฑ์ที่มีมูลค่าและคุณค่าสูงขึ้น อันจะเกิดประโยชน์แก่ผู้บริโภคต่อไป
รัฐบาลไทย-ข่าวทำเนียบรัฐบาล-รัฐบาลเตรียมตั้งศูนย์ประสานงาน 3 ระดับ ขจัดข่าวปลอม
วันพฤหัสบดีที่ 3 กุมภาพันธ์ 2565
รัฐบาลเตรียมตั้งศูนย์ประสานงาน 3 ระดับ ขจัดข่าวปลอม
วันพฤหัสบดีที่ 3 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มการคุ้มครองประชาชนโดยเห็นชอบร่างระเบียบสํานักนายกรัฐมนตรี ว่าด้วยการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ พ.ศ... เพื่อจัดตั้งศูนย์ประสานงานกลาง ศูนย์ประสานงานประจํากระทรวง และศูนย์ประสานงานประจําจังหวัด ให้มีเจ้าหน้าที่ประชาสัมพันธ์ข่าวปลอม ดําเนินการแถลงข่าวเพื่อชี้แจงทันทีที่พบข่าวปลอม และแจ้งกรมประชาสัมพันธ์ภายใน 1 ชม. รวมถึงแจ้งกระทรวงดิจิทัลเพื่อเศรษฐกิจและสังคมให้ระงับการเผยแพร่หรือลบข้อมูลออกจากระบบคอมพิวเตอร์ เพื่อปกป้องประชาชนจากข้อมูลเท็จที่จะสร้างความสับสน ความเข้าใจผิดในสังคมวงกว้าง จนอาจส่งผลกระทบต่อชีวิตและทรัพย์สินของประชาชนโดยเฉพาะเด็กและเยาวชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. เผยวัคซีนเข็มกระตุ้นลดการเสียชีวิต 41 เท่า ชวนผู้สูงอายุฉีดวัคซีนโควิด-19 ก่อนสงกรานต์
วันอาทิตย์ที่ 27 กุมภาพันธ์ 2565
สธ. เผยวัคซีนเข็มกระตุ้นลดการเสียชีวิต 41 เท่า ชวนผู้สูงอายุฉีดวัคซีนโควิด-19 ก่อนสงกรานต์
.....
กรมควบคุมโรค เผยการฉีดวัคซีนโควิด-19 เข็มกระตุ้น ช่วยลดอัตราการเสียชีวิตในผู้ป่วยสูงอายุได้ 41 เท่า เมื่อเทียบกับผู้สูงอายุที่ยังไม่ได้รับวัคซีน
.
จากข้อมูลผู้สูงอายุที่ยังไม่ได้รับวัคซีน อัตราเสียชีวิต 178 คนต่อล้านคน หากรับวัคซีน 1 เข็ม อัตราลดลงเป็น 112 ต่อล้าน/ รับ 2 เข็ม อัตราลดลงเหลือ 32 ต่อล้าน คือลดลง 6 เท่า และหากรับเข็มกระตุ้น อัตราลดลงเหลือ 4 ต่อล้าน เท่ากับลดลง 41 เท่าของคนที่ยังไม่ได้รับวัคซีน ซึ่งปัจจุบันไทยมีผู้สูงอายุรับวัคซีนแล้ว 82% ถือว่าเปอร์เซ็นต์สูง แต่ควรให้ได้รับเพิ่มอีก
.
และการติดเชื้อโอมิครอนเฉลี่ย 14 วันที่ผ่านมา เพิ่มขึ้น 70% พบผู้ป่วยปอดอักเสบใส่ท่อช่วยหายใจ และเสียชีวิตเพิ่มขึ้น 2 เท่า แม้สายพันธุ์โอมิครอนรุนแรงน้อยกว่าเดลตา แต่การติดเชื้อจํานวนมากอาจแพร่ไปสู่ผู้สูงอายุและคนที่มีโรคประจําตัวได้มากขึ้น จึงเร่งค้นหาผู้สูงอายุที่ยังไม่ได้รับวัคซีน ให้ความรู้ สร้างแรงจูงใจ และกระตุ้นให้รับวัคซีน เพื่อป้องกันความเสี่ยงช่วงสงกรานต์ที่ลูกหลานจะกลับไปเยี่ยม และขอให้ประชาชนยังคงป้องกันตนเอง งดเข้าสถานที่เสี่ยง ช่วยกันลดการติดเชื้อ
#ไทยคู่ฟ้า#ร่วมต้านโควิด19
-------------------